EL Επίσημη Εφημερίδα της Ευρωπαϊκής Ένωσης C 277/4

Συνοπτικό δελτίο κοινοποιούμενο από τα κράτη μέλη σε σχέση με τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1/2004 της Επιτροπής, της 23ης Δεκεμβρίου 2003, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων

(2005/C 277/05)

Αριθμός ενίσχυσης: XA 63/05

Κράτος μέλος: Γαλλία

Περιφέρεια: Provence — Alpes — Côte d'Azur (PACA)

Τίτλος του καθεστώτος ενίσχυσης: Ενίσχυση των υλικών επενδύσεων που πραγματοποιούνται με στόχο την προστασία του περιβάλλοντος

Νομική βάση:

— Article 4 du règlement (CE) no 1/2004 de la Commission européenne

— Articles L 1511-1 et suivants du code général des collectivités territoriales

— Délibérations no 03-177 du 17/10/2003, no 03-250 du 5/12/2003 et no 04-44 du 24/06/2004 du Conseil régional de la région PACA

Ετήσιες δαπάνες που προβλέπονται στο πλαίσιο του καθεστώτος ενίσχυσης: 400 000 EUR

Μέγιστη ένταση της ενίσχυσης: Η ενίσχυση έχει τη μορφή της επιδότησης κατά ποσοστό 20 έως 27 % του ποσού, των επιλέξιμων επενδύσεων, προ φόρων, ανάλογα με την ιδιότητα των δικαιούχων και των ενδιαφερομένων εδαφικών περιοχών. Το ανώτατο όριο περιορίζεται σε 7 700 EUR ανά δικαιούχο

Ημερομηνία εφαρμογής: Από τη στιγμή της καταχώρισης και της έκδοσης της απόδειξης παραλαβής από την Ευρωπαϊκή Επιτροπή

Διάρκεια του καθεστώτος ενίσχυσης: Έως τις 31 Δεκεμβρίου 2006

Στόχος της ενίσχυσης: Το μέτρο αυτό εντάσσεται στο πλαίσιο των διατάξεων του άρθρου 4 σημεία 3β), 3γ) και 3δ) του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003. Ευνοώντας τις επενδύσεις οι οποίες συμβάλλουν στην εφαρμογή καλλιεργητικών πρακτικών οι οποίες σέβονται το περιβάλλον, το πρόγραμμα αυτό εναρμονίζεται με την επιθυμία να συμφιλιωθεί η συνέχιση των γεωργικών δραστηριοτήτων με την ποιοτική βελτίωση, την επισιτιστική ασφάλεια των προϊόντων και τη διαφύλαξη των φυσικών πόρων.

Το μέτρο θα επιτρέψει να χρηματοδοτηθούν οι εξής επενδύσεις:

— εξοπλισμός περιτύλιξης για την ανάκτηση των πλαστικών υλικών επικάλυψης και των καλυμμάτων των φυτωρίων,

— εξοπλισμός συμπίεσης των αποβλήτων,

— εξοπλισμός τεμάχισης των φυτικών αποβλήτων,

— εξοπλισμός αναστροφής σορών από μείγματα οργανικών καταλοίπων·

— μόνιμα συστήματα διασποράς λυμάτων,

— αναγκαίο υλικό και επενδύσεις για την επεξεργασία ή την ανακύκλωση των υγρών αποβλήτων·

— μη χημικά ζιζανιοκτόνα,

— ψεκαστήρες νέας γενιάς με δοχείο έκπλυσης και διάταξη ελέγχου ροής,

— απολύμανση εδαφών με ατμό

— εγκαταστάσεις ανάκτησης του πυθμένα των δεξαμενών ψεκαστήρων προϊόντων φυτοπροστασίας,

— διατάξεις τοιχωμάτων ανάκτησης υδαρούς πολτού,

— ασφαλής αποθήκευση επικίνδυνων προϊόντων,

— εφοδιασμός με ηλεκτρική ενέργεια απομονωμένων κτισμάτων από διατάξεις φωτοβολταϊκών ή αιολικών συσσωρευτών·

— εξοπλισμός διασποράς των μειγμάτων οργανικών καταλοίπων,

— δεξαμενές λασπολυμάτων,

Σχετικός(-οί) τομέας(-είς): Όλες οι επιχειρήσεις οι οποίες υπόκεινται στον ΦΠΑ, οι οποίες ανήκουν στους κλάδους της παραγωγής, ο επικεφαλής της εκμετάλλευσης των οποίων είναι γεωργός κατά κύρια απασχόληση, εγγεγραμμένος στον οργανισμό MSA και στον οργανισμό ασφάλισης ασθενείας των ιδιοκτητών γεωργικών εκμεταλλεύσεων (AMEXA)

Ονομασία και διεύθυνση της χορηγούσας αρχής:

Monsieur le Président du Conseil régional de la région PACA Hôtel de région 27, place Jules Guesde FR-13481 Marseille Cedex 20

Διεύθυνση στο Διαδίκτυο: www.cr-paca.fr

Αριθ. ενίσχυσης: XA 23/05

Κράτος μέλος: Ηνωμένο Βασίλειο

Περιφέρεια: Cheshire (συμπεριλαμβανομένης της κομητείας του Cheshire και των δήμων του Halton και του Warrington)

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Πρόγραμμα αναθέρμανσης της αγροτικής δραστηριότητας στο Cheshire — Πρωτοβουλία ενισχύσεων P& M (Αναθεωρήθηκε)

Νομική βάση: Section 5 of the Regional Development Agencies Act 1998

Σχεδιαζόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία: Η συνολική χρηματοδότηση του καθεστώτος ενίσχυσης καθ' όλη τη διάρκειά του ανέρχεται σε 190 000 GBP στερλίνες, οι οποίες κατανέμονται ως εξής:

1ο έτος 2005/6 — 70 000 GBP στερλίνες

2ο έτος 2006/7 — 70 000 GBP στερλίνες

3ο έτος (από 1 Απριλίου έως 30 Ιουνίου 2007) — 50 000 GBP στερλίνες

Μέγιστη ένταση ενίσχυσης: Η μέγιστη ένταση ενίσχυσης είναι 40 %, στην οποία προστίθενται 62 500 GBP στερλίνες κατ' ανώτατο όριο ανά μεμονωμένη ενίσχυση

Ημερομηνία εφαρμογής:

Διάρκεια του καθεστώτος ή της μεμονωμένης ενίσχυσης: Το καθεστώς ενίσχυσης είναι ανοικτό στους νέους υποψηφίους έως τις 31 Δεκεμβρίου 2006, αλλά οι πληρωμές (οι οποίες πραγματοποιούνται μετά το πέρας των εργασιών) καταβάλλονται έως τις 30 Ιουνίου 2007

Στόχος της ενίσχυσης: Το καθεστώς ενίσχυσης έχει στόχο την μακροπρόθεσμη ανάπτυξη της αγροτικής οικονομίας του Cheshire. Αυτό θα επιτευχθεί με την παροχή συνδρομής σε γεωργικές επιχειρήσεις ώστε να καταστούν περισσότερο ανταγωνιστικές, να βελτιώσουν την επιχειρηματική τους αποδοτικότητα, να ανταποκριθούν στη ζήτηση από πλευράς καταναλωτή και να προσδώσουν προστιθέμενη αξία στα προϊόντα τους.

Η ενίσχυση καταβάλλεται σύμφωνα με το άρθρο 7 του κανονισμού (EΚ) αριθ. 1/2004 της Επιτροπής. Στις επιλέξιμες δαπάνες συγκαταλέγονται α) οι δαπάνες κατασκευής, απόκτησης, και ανακαίνισης ακινήτων, β) η αγορά καινούριου ή χρησιμοποιημένου εξοπλιστικού κεφαλαίου και γ) τα γενικά έξοδα, όπως η αμοιβή αρχιτεκτόνων, μηχανικών και συμβούλων, οι μελέτες σκοπιμότητας και η απόκτηση διπλωμάτων ευρεσιτεχνίας και αδειών [έως ποσοστού 12 % των δαπανών που αναφέρονται στα σημεία α) και β)]

Σχετικός(-οί) τομέας(-είς): Το καθεστώς παρέχει ενισχύσεις μόνο σε δραστηριότητες επεξεργασίας και εμπορίας, αφορά όμως όλα τα είδη των προϊόντων που απαριθμούνται στο παράρτημα 1, εκτός των προϊόντων δασοκομίας, αλιείας και των προϊόντων του τομέα της ζάχαρης. Αποκλείονται επίσης οι ενισχύσεις για την παρασκευή και εμπορία προϊόντων τα οποία είναι απομίμηση ή υποκατάστατο του γάλακτος και των γαλακτοκομικών προϊόντων.

Όνομα και διεύθυνση της αρμόδιας αρχής:

Cheshire Rural Recovery Philip Leverhulme Centre Reaseheath College UK-Nantwich CW5 6DF

Διεύθυνση στο Διαδίκτυο: www.defra.gov.uk/farm/state-aid/setup/exist-exempt.htm.

Πατήστε στο «Cheshire Rural Recovery Programme — P&M Grant Initiative». Μπορείτε επίσης να επισκεφθείτε τον ιστότοπο http://www.defra.gov.uk/farm/state-aid/setup/schemes/cheshire-pandm.pdf

Άλλες πληροφορίες: Το εν λόγω καθεστώς αρχικώς θεσπίστηκε σύμφωνα με τον κανονισμό 1/2004 ως ενίσχυση XA 34/2004. Το παρόν έγγραφο τροποποιεί το καθεστώς ενίσχυσης XA 34/2004 συμπεριλαμβάνοντας στις επιλέξιμες δαπάνες το κόστος κατασκευής, απόκτησης και ανακαίνισης ακινήτων, καθώς και τα γενικά έξοδα. Το αναθεωρημένο καθεστώς αντικαθιστά το καθεστώς ενίσχυσης XA 34/2004 και ο προϋπολογισμός του XA 34/2004 μεταφέρεται στο αναθεωρημένο καθεστώς

Αριθμός ενίσχυσης: XA 34/05

Κράτος μέλος: Ηνωμένο Βασίλειο

Περιφέρεια: Βόρεια Ιρλανδία

Τίτλος του καθεστώτος ενίσχυσης ή επωνυμία της επιχείρησης που λαμβάνει μεμονωμένη ενίσχυση: Χρηματοδοτική συνδρομή για το Καθεστώς Νέων Γεωργών στη Βόρεια Ιρλανδία — Financial Assistance for Young Farmers Scheme for Northern Ireland (γνωστό επίσης και ως Καθεστώς Νεοεισερχόμενων — New Entrants Scheme)

Νομική βάση: Financial Assistance for Young Farmers Scheme Order (Northern Ireland) 2005.

Σχεδιαζόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση:

Έτος 1 2 3 4 5 6 7 8 Συμμετέχοντες στο καθεστώς 100 200 300 0 0 0 0 0 Σύνολα 100 300 600 600 600 500 400 300 Μέση επιδότηση επιτοκίου GBP 6 800 6 800 6 800 6 800 6 800 6 800 6 800 6 800 Προϋπολογισμός GBP 680 000 2 040 000 4 080 000 4 080 000 4 080 000 3 400 000 2 720 000 2 040 000

Μέγιστη ένταση της ενίσχυσης: Το καθεστώς προβλέπει την επιδότηση επιτοκίου για δάνεια που λαμβάνουν νέοι γεωργοί. Το μέγιστο ποσό της διαθέσιμης ενίσχυσης ανέρχεται σε 17 000 λίρες στερλίνες για 5 έτη. Το επιτόκιο για το οποίο μπορεί να χορηγηθεί επιδότηση περιορίζεται σε 3,5 % άνω του βασικού επιτοκίου της Τράπεζας της Αγγλίας (περίπου 2,5 % άνω του βασικού επιτοκίου των τοπικών δανειοδοτικών ιδρυμάτων). Οι αιτούντες που συνάπτουν δάνεια με υψηλότερο επιτόκιο υποχρεούνται να καταβάλλουν τους επιπλέον τόκους.

Ημερομηνία εφαρμογής: Οι νέοι υποψήφιοι μπορούν να υποβάλλουν αιτήσεις για το καθεστώς ενισχύσεων από τις 6 Ιουνίου 2005

Διάρκεια του καθεστώτος ή της μεμονωμένης ενίσχυσης: Το καθεστώς θα διαρκέσει τρία χρόνια, από τον Ιούνιο 2005 μέχρι τις 31 Μαΐου 2008. Η μέγιστη διάρκεια καταβολής των επιδοτήσεων επιτοκίου είναι 5 χρόνια, έτσι ώστε οι τελευταίες πληρωμές να πραγματοποιηθούν το αργότερο στις 31 Μαΐου 20013. Δεν τίθεται περιορισμός στο ποσό του δανείου ή στη διάρκειά του, αλλά το καθεστώς θα λήξει στις 31 Μαΐου 2008, ή και νωρίτερα εφόσον έχουν εξαντληθεί όλα τα διαθέσιμα κεφάλαια. Επειδή ο κανονισμός 1/2004 προβλέπει μόνον την απαλλαγή για καθεστώτα ενίσχυσης μέχρι τις 30 Ιουνίου 2007, θα πρέπει να αναζητηθεί εγκαίρως νέα κρατική ενίσχυση που θα καλύψει την εναπομένουσα διάρκεια ισχύος του καθεστώτος

Στόχος της ενίσχυσης: Τομεακή ανάπτυξη. Σε συμφωνία με το άρθρο 8 του κανονισμού 1/2004, οι επιλέξιμες δαπάνες θα έχουν τη μορφή επιδότησης επιτοκίου για δάνεια που συνάπτονται από νεοεισερχόμενους γεωργούς κάτω των 40 ετών που εγκαθίστανται για πρώτη φορά ως αρχηγοί εκμετάλλευσης. Με τον τρόπο αυτό θα ενθαρρυνθούν νέες επενδύσεις στο γεωργικό τομέα που θα δημιουργήσουν νέες δραστηριότητες ή θα προσδώσουν προστιθέμενη αξία στο εν λόγω τομέα στη Βόρεια Ιρλανδία

Σχετικός(-οί) τομέας(-είς): Το καθεστώς εφαρμόζεται σε νέους γεωργούς οι οποίοι θα ασχοληθούν κατά κύριο λόγο με την παραγωγή, μολονότι η μεταποίηση και εμπορία μπορούν να αποτελούν μέρος των δραστηριοτήτων της εκμετάλλευσης. Το καθεστώς εφαρμόζεται σε όλα τα είδη της παραγωγής

Ονομασία και διεύθυνση της χορηγούσας αρχής:

Department of Agriculture and Rural Development Dundonald House Upper Newtownards Road UK-Belfast BT4 3SB

Διεύθυνση στο Διαδίκτυο: www.defra.gov.uk/farm/state-aid/setup/exist-exempt.htm.

Επιλέξτε «Financial Assistance for Young Farmers Scheme for Northern Ireland». Μπορείτε, εναλλακτικά, να συμβουλευθείτε απευθείας τον ιστότοπο www.defra.gov.uk/farm/state-aid/setup/schemes/financialassist-farmersni.pdf

Αριθ. ενίσχυσης: XA 43/05

Κράτος μέλος: Ηνωμένο Βασίλειο

Περιφέρεια: Kent Downs Area (περιοχή εξαιρετικού φυσικού κάλλους)

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: The Kent Downs Rural Advice Service (Υπηρεσία Παροχής Αγροτικών Συμβουλών Kent Downs)

Νομική βάση: Sections 84 and 85 of The Countryside and Rights of Way Act 2000

Σχεδιαζόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία: 1 Σεπτεμβρίου 2005 — 31 Ιουλίου 2006: 15 000 GBP στερλίνες

Μέγιστη ένταση της ενίσχυσης: Οι πληρωμές καταβάλλονται σε ποσοστό 100 % για ένα μόνο έτος, υπάρχει όμως η δυνατότητα να παραταθεί το εν λόγω χρονικό όριο εξαιτίας απρόβλεπτων καταστάσεων. Δεν θα υπερβεί την 30ή Σεπτεμβρίου 2006 και δεν θα καταλήξει σε αύξηση των δαπανών

Ημερομηνία εφαρμογής:

Διάρκεια του καθεστώτος χορήγησης μεμονωμένης ενίσχυσης: Tο καθεστώς κλείνει για τους νέους υποψηφίους στις 31 Ιουλίου. Η ενίσχυση καταβάλλεται έως τις 30 Σεπτεμβρίου 2006

Στόχος της ενίσχυσης: Τομεακή ανάπτυξη

Στόχος της ενίσχυσης είναι να παρασχεθούν εγκαίρως συμβουλές οι οποίες θα οδηγήσουν σε μέτρα διαφοροποίησης βιώσιμα από οικονομική άποψη, φιλικά προς το περιβάλλον και αποδεκτά ως προς το σχεδιασμό. Η ενίσχυση εφαρμόζεται βάσει του άρθρου 14 του κανονισμού 1/2004. Επιλέξιμες δαπάνες είναι οι αμοιβές για υπηρεσίες παροχής συμβουλών.

Σχετικός(-οί) τομέας(-είς): Ως γεωργοί και αγροτικές επιχειρήσεις της υπαίθρου νοούνται όσοι ασχολούνται με την καλλιέργεια και συγκομιδή συνδυαζόμενων καλλιεργειών, την καλλιέργεια κηπευτικών στην ύπαιθρο, την καλλιέργεια σαλατικών, καλλωπιστικών φυτών (όπου συμπεριλαμβάνονται τα φυτώρια φυτών, τα άνθη και οι βολβοί), σπερμάτων χόρτων λιβαδιών και χλοοταπήτων, βοοειδών, προβάτων, χοίρων, γαλακτοκομικών προϊόντων, πουλερικών και αυγών, την παροχή υπηρεσιών στο πλαίσιο του αγροτουρισμού (παροχή καταλύματος και πρωινού), την παροχή τουριστικών καταλυμάτων με αυτοεξυπηρετούμενη εστίαση, τα ιπποφορβεία και τα ιππευτήρια ή αξιοθέατα για τους επισκέπτες του αγροκτήματος

Όνομα και διεύθυνση της αρμόδιας αρχής:

Kent County Council Invicta House County Hall Maidstone UK-Kent ME 14 1XX

Ο οργανισμός που είναι υπεύθυνος για το καθεστώς είναι ο εξής:

The Kent Downs Rural Advice Service (KDAS) Kent Downs Unit West Barn Penstock Hall Farm Canterbury Road East Brabourne Ashford UK-Kent TN25 5LL

Διεύθυνση στο Ίντερνετ: http://www.defra.gov.uk/farm/state-aid/setup/exist-exempt.htm.

Πατήστε στο «The Kent Downs Rural Advice Service». Μπορείτε επίσης να επισκεφτείτε τον ιστότοπο www.defra.gov.uk/farm/state-aid/setup/schemes (Υπηρεσία Παροχής Αγροτικών Συμβουλών Kent Downs)

Άλλες πληροφορίες: Tο καθεστώς είναι διαθέσιμο όχι μόνο στους γεωργούς, αλλά και σε όσους ασχολούνται με την αγροτική διαχείριση. Η ενίσχυση για μη γεωργικές δραστηριότητες καταβάλλεται βάσει του κανονισμού (ΕΚ) αριθ. 69/2001 της Επιτροπής για την ενίσχυση ελαχίστου επιπέδου. Η ενίσχυση διατίθεται επίσης, σε συνάρτηση με τα μέτρα διαφοροποίησης της γεωργίας, σε μη γεωργικές δραστηριότητες.

Οι δικαιούχοι δεν μπορούν να επιλέγουν τον πάροχο της υπηρεσίας. Πάροχος της υπηρεσίας είναι η Kent Downs Rural Advice Service (Υπηρεσία Παροχής Αγροτικών Συμβουλών Kent Downs — KDAS), η οποία παρέχει συμβούλους που επιλέγονται μετά από διαδικασία προκήρυξης διαγωνισμού

Αριθ. ενίσχυσης: XA 44/05

Κράτος μέλος: Γαλλία

Τίτλος του καθεστώτος ενίσχυσης: Ενίσχυση για την τεχνική υποστήριξη έργων στον τομέα της εκτροφής βοοειδών και αιγοπροβάτων που προορίζονται για σφαγή

Νομική βάση: Code rural, partie législative: articles L 621-1 à 621-11

Arrêté du ministre de l'agriculture, de l'alimentation, de la pêche et de la ruralité du 25 mai 2005

Ετήσια δαπάνη που προβλέπεται στο πλαίσιο του καθεστώτος ενίσχυσης: Ο προβλεπόμενος προϋπολογισμός ενισχύσεων για το 2005 είναι 1 500 000 EUR.

Ανανεώνεται, υπό την προϋπόθεση διαθέσιμων πιστώσεων του προϋπολογισμού, τα δύο επόμενα έτη, ενδεχομένως δε για μεγαλύτερη διάρκεια, χωρίς όμως να υπερβαίνει τα πέντε έτη

Μέγιστη ένταση της ενίσχυσης: Έως ποσοστού 40 % των επιλέξιμων δαπανών, τηρώντας αθροιστικά τα ακόλουθα ανώτατα όρια:

100 000 EUR ανά δικαιούχο για περίοδο τριών ετών,

100 000 EUR ανά πρόγραμμα που υποβάλλεται από οργάνωση παραγωγών ή 150 000 EUR ανά οργάνωση παραγωγών, εάν το πρόγραμμα υποβάλλεται από πολλές οργανώσεις παραγωγών

Ημερομηνία εφαρμογής: Το καθεστώς της ενίσχυσης εφαρμόζεται από την ημερομηνία της απόδειξης παραλαβής από την Επιτροπή, με την επιφύλαξη της διάθεσης των αντιστοίχων πιστώσεων και της δημοσίευσής του στον ιστότοπο του OFIVAL

Διάρκεια του καθεστώτος ενίσχυσης: Με την επιφύλαξη της διάθεσης των αντιστοίχων πιστώσεων, τρία έτη τα οποία ενδέχεται να παραταθούν σε πέντε

Στόχος της ενίσχυσης: Το εν λόγω καθεστώς ενισχύσεων εμπίπτει στα άρθρα 13 και 14 του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003.

Έχει τρεις κύριους στόχους:

προσδιορισμός και χαρακτηρισμός των αγορών για κλάδους προϊόντων ποιότητας σε εξειδικευμένα τμήματα της αγοράς που παρουσιάζουν εμπορικές ευκαιρίες,

ενίσχυση της σύναψης συμβάσεων στο πλαίσιο των σχέσεων μεταξύ κτηνοτρόφων και εμπορευομένων στον τομέα εκτροφής βοοειδών και αιγοπροβάτων, όπου συμπεριλαμβάνονται τα σφαγεία, μεριμνώντας για την ενίσχυση της αξίας της παραγωγής κρέατος και την προσαρμογή στις εξελίξεις της ζήτησης

διασφάλιση της αναγκαίας τεχνικής υποστήριξης για την προσαρμογή της παραγωγής στην προσδιορισθείσα ζήτηση.

Το εν λόγω καθεστώς επιτρέπει τη χρηματοδότηση των δαπανών τεχνικής υποστήριξης και συμβούλων (μελέτες, κόστος υλοποίησης και παρακολούθησης έργων) και εγγυάται τη σωστή υλοποίηση των έργων του κλάδου που ανταποκρίνονται στους εν λόγω στόχους, τη χρηματοδότηση των δαπανών γενικού και λογιστικού ελέγχου ποιότητας, καθώς και των δράσεων προώθησης και επικοινωνίας, των μελετών της αγοράς και των δημοσκοπήσεων

Σχετικός(-οί) τομέας(-είς): Εκτροφή βοοειδών και αιγοπροβάτων που προορίζονται για σφαγή

Ονομασία και διεύθυνση της αρμόδιας αρχής:

Office national interprofessionnel des viandes, de l'élevage et de l'aviculture (OFIVAL — Εθνική Διεπαγγελματική Υπηρεσία Παραγωγής Κρέατος, Κτηνοτροφίας και Πτηνοτροφίας), διεύθυνση: 80, avenue des terroirs de France FR-75607 Paris Cedex 12

Διεύθυνση ιστοτόπου: www.legifrance.gouv.fr

ενότητα «droit français»«les autres textes législatifs», να αναζητηθεί η φράση: «JO no 124 du 29 mai 2005 texte no 72»

www.ofival.fr

Αριθ. ενίσχυσης: XA 46/05

Κράτος μέλος: Ηνωμένο Βασίλειο

Περιφέρεια: Βορειοδυτική Αγγλία

Επωνυμία της εταιρείας που λαμβάνει μεμονωμένη ενίσχυση: Homebred Limited

Νομική βάση: Section 5 of the Regional Development Agencies Act 1998.

Σχεδιαζόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία: 1 Αυγούστου 2005 — 31 Mαρτίου 2006: 20 000 GBP στερλίνες

1 Απριλίου 2006 — 31 Ιουλίου 2006: 45 000 GBP στερλίνες

Μέγιστη ένταση της ενίσχυσης: Οι πληρωμές κατά 100 % διαρκούν ένα μόνο έτος, ενδέχεται όμως να υπάρξει η δυνατότητα παράτασης του χρονικού ορίου λόγω απρόβλεπτων καταστάσεων. Δεν εκτείνονται πέραν του Μαρτίου του 2007 και δεν καταλήγουν σε αύξηση των δαπανών.

Ημερομηνία εφαρμογής: Η πρώτη πληρωμή καταβάλλεται μετά την 1η Αυγούστου 2005. (Σημείωση: βλέπε Μέγιστη ένταση της ενίσχυσης)

Διάρκεια του καθεστώτος χορήγησης μεμονωμένης ενίσχυσης: Έως τις 30 Ιουνίου 2006

Στόχος της ενίσχυσης: Τομεακή και περιφερειακή ανάπτυξη

Ο Οργανισμός Περιφερειακής Ανάπτυξης Βορειοδυτικής Αγγλίας (Northwest Regional Development Agency) παρέχει χρηματοδότηση για την δημιουργία ενός περιφερειακού συνεταιρισμού εμπορίας κόκκινου κρέατος. Αυτό θα δημιουργήσει προστιθέμενη αξία και ευκαιρίες μέσω μιας ορθολογικότερης αλυσίδας εφοδιασμού που συνδέει αποτελεσματικότερα τη γεωργική παραγωγή με την αγορά και θα οδηγήσει σε ένα βιωσιμότερο μέλλον.

Η ενίσχυση περιλαμβάνει

Ενίσχυση για τη σύσταση ομάδας παραγωγών σύμφωνα με το άρθρο 10 του κανονισμού (ΕΚ) αριθ. 1/2004. Επιλέξιμες δαπάνες είναι οι διοικητικές δαπάνες, οι νομικές και διοικητικές αμοιβές

Σχετικός(-οί) τομέας(-είς): Παραγωγή και εμπορία κόκκινου κρέατος

Όνομα και διεύθυνση της αρμόδιας αρχής:

Northwest Regional Development Agency Renaissance House Centre Park UK-Warrington WA1 1HA

Διεύθυνση στο Διαδίκτυο: http://www.defra.gov.uk/farm/state-aid/setup/exist-exempt.htm.

Πατήστε στο «Homebred Programme». Μπορείτε επίσης να επισκεφτείτε τον ιστότοπο www.defra.gov.uk/farm/state-aid/setup/schemes/(Homebred Programme.pdf)

Αριθ. ενίσχυσης: XA 49/05

Κράτος μέλος: Ελλάδα

Περιφέρεια: Όλες οι περιφέρειες της χώρας

Τίτλος του καθεστώτος ενίσχυσης ή ονομασία της εταιρείας που λαμβάνει μεμονωμένη ενίσχυση: Επενδυτικά σχέδια που αφορούν την παραγωγή και μεταποίηση γεωργικών προϊόντων και υπάγονται στις διατάξεις του Ν. 3299/2004 «Κίνητρα Ιδιωτικών επενδύσεων για την Οικονομική Ανάπτυξη και την Περιφερειακή Σύγκλιση»

Νομική βάση: α) Νόμος 3299/2004 «Κίνητρα Ιδιωτικών επενδύσεων για την Οικονομική Ανάπτυξη και την Περιφερειακή Σύγκλιση» και β) Κοινή Υπουργική Απόφαση των Υπουργών Οικονομίας και Οικονομικών και Αγροτικής Ανάπτυξης και Τροφίμων 24935/30.6.2005 (υπό δημοσίευση)

Ετήσιες δαπάνες που έχουν προγραμματιστεί στο πλαίσιο του καθεστώτος ενισχύσεων ή συνολικό ποσό της μεμονωμένης ενίσχυσης που χορηγείται στην εταιρεία: Ετήσιο ποσό πιστώσεων (δεσμεύσεων) προϋπολογισμού: 150 εκατ. EUR

Εκτιμούμενη ετήσια απώλεια φορολογικών εσόδων: 20 εκατ. EUR (το αφορολόγητο αποθεματικό μπορεί να σχηματισθεί εντός μίας δεκαετίας από την υλοποίηση της επένδυσης)

Μέγιστη ένταση της ενίσχυσης: Σύμφωνα με τα ανώτατα όρια του Κανονισμού (ΕΚ) αριθ. 1/2004 (άρθρα 4 και 7)

Ημερομηνία εφαρμογής: Μετά τη δημοσίευση της Κοινής Υπουργικής Απόφασης στην Εφημερίδα της Κυβέρνησης

Διάρκεια του καθεστώτος ενισχύσεων ή της χορήγησης μεμονωμένης ενίσχυσης: Διάρκεια του καθεστώτος: Μέχρι 31.12.2006.

Στόχος της ενίσχυσης: Οι ενισχύσεις χορηγούνται βάσει του άρθρου 4 (Επενδύσεις σε γεωργικές εκμεταλλεύσεις) και του άρθρου 7 (Επενδύσεις για μεταποίηση και εμπορία) του κανονισμού (ΕΚ) αριθ. 1/2004.

Οι επιλέξιμες δαπάνες περιλαμβάνουν: α) την κατασκευή, αγορά ή βελτίωση ακινήτων, β) την αγορά ή τη χρηματοδοτική μίσθωση εξοπλισμού μέχρι την αγοραστική αξία του περιουσιακού στοιχείου γ) γενικές άυλες δαπάνες που αποτελούν αποσβεστέα στοιχεία του ενεργητικού (δαπάνες που αφορούν την εισαγωγή, ανάπτυξη, μεταφορά τεχνολογίας, απόκτηση διπλωμάτων ευρυσιτεχνίας και αδειών εκμετάλλευσης, μελέτες που σχετίζονται με το επενδυτικό σχέδιο και αμοιβές αρχιτεκτόνων μηχανικών και συμβούλων) μέχρι το 8 % του συνολικού κόστους του επενδυτικού σχεδίου

Σχετικός (-οί) τομέας(-είς): Το καθεστώς ενισχύσεων εφαρμόζεται στην παραγωγή και μεταποίηση γεωργικών προϊόντων ζωικής και φυτικής παραγωγής υπό την προϋπόθεση ότι είναι συμβατή με την Κοινοτική Νομοθεσία και ειδικότερα τους περιορισμούς στο πλαίσιο της Κοινής Οργάνωσης Αγοράς

Ονομασία και διεύθυνση της χορηγούσας αρχής:

Υπουργείο Οικονομίας και Οικονομικών Νίκης 5, EL-10180, Αθήνα

Υπουργείο Ανάπτυξης Μεσογείων 119 EL-10192, Αθήνα

Δ/νσεις Σχεδιασμού και Ανάπτυξης των 13 Περιφερειών της Χώρας

Διεύθυνση στο Διαδίκτυο: http://www.mnec.gr/anaptyksiakos_nomos_3299_2004_main.aspx

Λοιπές πληροφορίες: Η Κοινή Υπουργική Απόφαση των Υπουργών Οικονομίας και Οικονομικών και Αγροτικής Ανάπτυξης και Τροφίμων 24935/30.7.2005 θα είναι διαθέσιμη στην ιστοσελίδα μετά την δημοσίευσή της στην Εφημερίδα της Κυβέρνησης οπότε και θα τεθεί σε ισχύ

Αριθ. ενίσχυσης: XA 53/05

Κράτος μέλος: Γαλλία

Περιφέρεια: Πικαρδία

Τίτλος του καθεστώτος ενίσχυσης: Ενισχύσεις στις επενδύσεις γεωργικής διαφοροποίησης

Νομική βάση:

— Article 4 du règlement (CE) no 1/2004 du 23 décembre 2003 de la Commission

— Article L. 1511-1 et L. 1511-2 du code général des collectivités territoriales

— Délibération no ECO 103-2 de la commission permanente du conseil régional du 29 octobre 2004

Προβλεπόμενες ετήσιες δαπάνες: 300 000 EUR

Μέγιστη ένταση των ενισχύσεων:

— 25 % στις γενικής φύσεως περιπτώσεις

— 35 % για τους γεωργούς τους εγκατεστημένους το πολύ από πενταετίας.

Ανώτατο επιλέξιμο ύψος των επενδύσεων: 40 000 EUR ανά σχέδιο, ήτοι ανώτατο ποσό ενίσχυσης 10 000 EUR στην γενική περίπτωση και 14 000 EUR για τους γεωργούς τους εγκατεστημένους το πολύ από πενταετίας.

Οι συντελεστές αυτοί θα μπορούν, κατά περίπτωση, να ανέλθουν σε ποσοστό 40 % και το ανώτατο ύψος των επιλέξιμων επενδύσεων να διπλασιαστεί, στην περίπτωση συμφωνιών με άλλους οργανισμούς τοπικής αυτοδιοίκησης (διοικητικά διαμερίσματα, διαδημοτικές διαρθρώσεις, δήμοι) για την υποστήριξη σχεδίων σε ιδιαίτερες γεωγραφικές ζώνες (παραδείγματος χάρη, περι-αστικές γεωργικές δραστηριότητες).

Στις περιπτώσεις διαρθρώσεων εταιρικής φύσης, μεταξύ περισσοτέρων συνεταιριζόμενων κατόχων εκμεταλλεύσεων, τα επιλέξιμα ανώτατα όρια επενδύσεων και, άρα τα αντίστοιχα ανώτατα όρια ενισχύσεων βάσει των αναφερόμενων μέγιστων συντελεστών, μπορούν να διπλασιαστούν.

Ημερομηνία εφαρμογής: Μόλις παραληφθεί η απόδειξη παραλαβής εκ μέρους της Ευρωπαϊκής Επιτροπής.

Διάρκεια του καθεστώτος ενίσχυσης: Απεριόριστη, με την επιφύλαξη διαθέσιμων πιστώσεων προϋπολογισμού.

Στόχος της ενίσχυσης: Να ενθαρρυνθεί, στην περιφέρεια Πικαρδίας, η ανάπτυξη εργαστηρίων διαφοροποίησης της παραγωγικής δραστηριότητας, εργαστήρια που θα δημιουργούν προστιθέμενη αξία για τις γεωργικές εκμεταλλεύσεις

Σχετικός(-οί) τομέας(-είς): Όλοι οι τομείς της παραγωγής, μεταποίησης και εμπορίας γεωργικών προϊόντων.

Η ενίσχυση αυτή θα αφορά όλες τις γεωργικές εκμεταλλεύσεις που επιθυμούν να πραγματοποιήσουν επενδύσεις συναφείς με σχέδια διαφοροποίησης, στα πλαίσια της μεταποίησης και της εμπορίας γεωργικών προϊόντων, με την ανάπτυξη της παροχής υπηρεσιών στους πολίτες και στους οργανισμούς τοπικής αυτοδιοίκησης, με την υποδοχή στα αγροκτήματα, το ξεκίνημα ή την ανάπτυξη νέων ειδών παραγωγής ή την ανάπτυξη δραστηριοτήτων ιπποφορβείου

Ονομασία και διεύθυνση της χορηγούσας αρχής:

Conseil régional de Picardie 11, mail Albert 1er BP 2616 FR-80026 Amiens Cedex 1

Διεύθυνση στο Διαδίκτυο: http://www.picardie.fr/fr/page.cfm?pageref=guidedesaidesagri

Αριθ. ενίσχυσης: XA 54/05

Κράτος μέλος: Γαλλία

Περιφέρεια: Limousin

Τίτλος του καθεστώτος ενίσχυσης: Ενίσχυση για τη διατήρηση της πιστοποίησης «βιολογική καλλιέργεια»

Νομική βάση:

— Article 13 du règlement (CE) no 1/2004 du 23 décembre 2003 de la Commission

— Articles L. 1511-1 et L. 1511-2 du code général des collectivités territoriales

— Décision du Conseil régional du Limousin du 23 juin 2005

Ετήσιες δαπάνες που προβλέπονται στο πλαίσιο του καθεστώτος ενίσχυσης: 85 000 EUR

Μέγιστη ένταση της ενίσχυσης: Άυλες επενδύσεις. Το περιφερειακό Συμβούλιο αναλαμβάνει ένα μέρος της δαπάνης πιστοποίησης, ήτοι επιδότηση ίση προς το 80 % του μοναδιαίου κόστους, προ φόρων, της πιστοποίησης, που περιλαμβάνεται μεταξύ ποσού 200 EUR και 800 EUR για το έτος 2005

Ημερομηνία εφαρμογής: Μόλις παραληφθεί η απόδειξη παραλαβής από την Ευρωπαϊκή Επιτροπή

Διάρκεια του καθεστώτος ενίσχυσης: Μέχρι τις 31 Δεκεμβρίου 2005

Στόχος της ενίσχυσης: Βάσει του κανονισμού (ΕΟΚ) αριθ. 2092/91 του Συμβουλίου, όλοι οι κάτοχοι εκμεταλλεύσεων του κλάδου βιολογικής καλλιέργειας υποχρεούνται σε έλεγχο και πιστοποίηση από σχετικούς οργανισμούς, εγκεκριμένους από το Υπουργείο Γεωργίας, με βάση το πρότυπο (EN 45011). Στόχος της ενίσχυσης αυτής είναι η παροχή στήριξης στη βιολογική καλλιέργεια με ανάληψη του βάρους της δαπάνης πιστοποίησης των εκμεταλλεύσεων

Σχετικός(-οί) τομέας(-είς): Κάθε γεωργός που παράγει με το σύστημα βιολογικής καλλιέργειας, του οποίου η έδρα της εκμετάλλευσης ευρίσκεται στην περιφέρεια Limousin, ο οποίος έχει γνωστοποιήσει τη δραστηριότητά του (1)«βιολογική καλλιέργεια» ή «μετατροπή» εντός του 2005, και ο οποίος δεν έχει λάβει τις ενισχύσεις στη μετατροπή [CTE-CAB (2) ή CAD (3)-CAB] μέχρι την 1η Ιουλίου 2005 ή του οποίου το σωρευτικό ποσό των ενισχύσεων CTE ή CAD/ CAB (στο διάστημα 5 ετών) (4) και της ενίσχυσης για πιστοποίηση που αιτείται, είναι κατώτερο από 15 000 EUR

Ονομασία και διεύθυνση της χορηγούσας αρχής:

Monsieur le Président du Conseil Régional du Limousin. 27 boulevard de la Corderie FR-87031 Limoges cedex

Διεύθυνση στο Διαδίκτυο: http://www.cr-limousin.fr τίτλος «guide des aides»

Αριθ. ενίσχυσης: XA 56/05

Κράτος μέλος: Ομοσπονδιακή Δημοκρατία της Γερμανίας

Περιφέρεια: Bαυαρία

Τίτλος του καθεστώτος ενίσχυσης ή επωνυμία της εταιρείας που λαμβάνει μεμονωμένη ενίσχυση: Εταιρεία Florapharm Pflanzliche Naturprodukte GmbH, 96110 Scheßlitz

Νομική βάση: Richtlinie zur Durchführung der bayerischen regionalen Förderungsprogramme für die gewerbliche Wirtschaft (veröffentlicht im Allgemeinen Ministerialblatt AllMBl. 2002 S. 168; Beihilfe Nr. XS 29/02)

Im Rahmen des Programms können Investitionen von KMU branchenunabhängig und ohne Beschränkung auf bestimmte Produkte gefördert werden. Zweck dieser Beihilferegelungen ist die Stärkung der Wettbewerbs- und Anpassungsfähigkeit der Wirtschaft und die Schaffung bzw. Sicherung von Arbeitsplätzen insbesondere in strukturschwachen und ländlichen Räumen. Gefördert werden Investitionen von förderungswürdigen Unternehmen der Industrie, des Handwerks, des Handels, des Fremdenverkehrsgewerbes und des sonstigen Dienstleistungsgewerbes.

Προβλεπόμενη ετήσια δαπάνη βάσει του καθεστώτος ή συνολικό ποσό της μεμονωμένης ενίσχυσης που χορηγείται στην εταιρεία: 330 000 EUR

Μέγιστη ένταση της ενίσχυσης: Ισοδύναμο επιχορήγησης του έργου: 14,96 %

Ημερομηνία εφαρμογής: (προβλεπόμενη ημερομηνία) 1.9.2005

Διάρκεια του καθεστώτος ή περίοδος χορήγησης της μεμονωμένης ενίσχυσης: Προβλεπόμενη καταβολή της ενίσχυσης έως τα τέλη του 2005

Στόχος της ενίσχυσης: Ενίσχυση για επενδύσεις σύμφωνα με τον κανονισμό (ΕΚ) αριθ. 1/2004 της Επιτροπής, της 23ης Δεκεμβρίου 2003, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων. Προς τούτο ενισχύονται οι σχεδιαζόμενες εργασίες επέκτασης της επιχείρησης (κατασκευή εγκαταστάσεων αποθήκευσης και παραγωγής, καθώς και αγορά νέων μηχανημάτων και εξοπλισμού). Το καθεστώς της ενίσχυσης συμβάλλει στη διασφάλιση 38 μόνιμων θέσεων απασχόλησης και στη δημιουργία 19 επιπλέον θέσεων, εκ των οποίων οι 10 είναι θέσεις εκπαιδευόμενων

Σχετικοί οικονομικοί τομείς: Εν προκειμένω, μεταποίηση και εμπορία· παραγωγή τεΐου

Όνομα και διεύθυνση της αρμόδιας αρχής:

Regierung von Oberfranken Ludwigstraße 20 DE-95444 Bayreuth

Διεύθυνση στο Ίντερνετ: Στον ιστότοπο www.regierung.oberfranken.bayern.de\brf δημοσιεύονται τα κριτήρια και οι όροι χορήγησης της ενίσχυσης μετά τη θέσπιση της απόφασης ενίσχυσης

Αριθ. ενίσχυσης: XA 58/05

Κράτος μέλος: Ιταλία

Περιφέρεια: Veneto

Τίτλος του καθεστώτος ενίσχυσης ή ονομασία της επιχείρησης που δικαιούται μεμονωμένης ενίσχυσης που χορηγείται στην επιχείρηση: Ετήσιο πρόγραμμα κατάρτισης/επιμόρφωσης για το 2005. Δράσεις κατάρτισης/επιμόρφωσης στον πρωτογενή τομέα. Απόφαση αριθ. 1101 της Giunta della Regione Veneto (Περιφερειακό Συμβούλιο της περιοχής Veneto) της 18.3.2005

Νομική βάση: L. 845/1978 «Legge quadro in materia di formazione professionale»

L.R. n. 10 del 30.1.1990. «Ordinamento del sistema della formazione professionale e organizzazione delle politiche regionali del lavoro»

Ετήσιες δαπάνες που προβλέπονται στο πλαίσιο του καθεστώτος: Σύμφωνα με το καθεστώς ενισχύσεων προβλέπεται η καταβολή ποσού 2 000 000 EUR στους οργανισμούς κατάρτισης/επιμόρφωσης που έχει εγκρίνει η Direzione Formazione della Regione Veneto (Διεύθυνση Κατάρτισης/Επιμόρφωσης της Περιφέρειας Veneto), για την υλοποίηση δράσεων κατάρτισης/επιμόρφωσης στον πρωτογενή τομέα.

Εν προκειμένω είναι επιλέξιμες οι δράσεις κατάρτισης/επιμόρφωσης στον τόπο εργασίας, ήτοι όσες αφορούν εργαζομένους που υπάγονται στο πλαίσιο των διατάξεων που θεσπίζονται από την σχετική απόφαση.

Σύμφωνα με το άρθρο 17 παράγραφος 1 σημείο α) του κανονισμού (ΕΚ) αριθ. 1/2004, βεβαιώνεται ότι οι δημοσιονομικές προβλέψεις σε επίπεδο περιφερειακού προϋπολογισμού για την υλοποίηση της εν λόγω πρωτοβουλίας έχουν ως εξής:

Κεφάλαιο 72040 — κεφαλαιουχική ενίσχυση ύψους 2 000 000 EUR

Μέγιστη ένταση της ενίσχυσης: Η ενίσχυση χορηγείται με κριτήριο το κόστος ανά ώρα κατάρτισης/επιμόρφωσης. Επί του παρόντος το κόστος αυτό ορίζεται σε 110 ευρώ ανά ώρα κατάρτισης/επιμόρφωσης

Ημερομηνία εφαρμογής: Η σχετική ενίσχυση χορηγείται μετά από την καθιέρωση του αντιστοίχου καθεστώτος με διάταγμα του Dirigente Regionale (Περιφερειακού Διευθυντή) και τη δημοσίευσή του στο Bollettino Ufficiale della Regione Veneto (Επίσημη Εφημερίδα της Περιφέρειας Veneto)

Διάρκεια του καθεστώτος ή της μεμονωμένης ενίσχυσης: Το ως άνω καθεστώς ενισχύσεων τερματίζεται μετά από την πλήρη μεταφορά του υπόλοιπου ποσού σε κάθε δικαιούχο οργανισμό κατάρτισης/επιμόρφωσης μετά από έλεγχο και έγκριση των λογαριασμών

Στόχος της ενίσχυσης: Κάθε χρόνο η περιφέρεια Veneto κατανέμει τους διαθέσιμους πόρους για την προώθηση δράσεων συνεχούς επαγγελματικής κατάρτισης/επιμόρφωσης που εξυπηρετούν τους σκοπούς της ενίσχυσης των αγροτικών επιχειρήσεων, του βοηθητικού τους προσωπικού, του τεχνικού προσωπικού καθώς και των άλλων εξειδικευμένων επαγγελματιών στον γεωργικό τομέα (L.R. αριθ. 32 της 9.8.2003), ώστε:

να προάγεται η διάδοση του πνεύματος επιχειρηματικότητας·

να βελτιώνονται τα επαγγελματικά προσόντα των απασχολούμενων στη γεωργία·

να διευκολύνεται η ανάπτυξη των γνώσεων στον τομέα της τεχνολογικής καινοτομίας.

Η απόφαση αριθ. 1101/2005 της Giunta regionale (Περιφερειακού Συμβουλίου) παραπέμπει συνεπώς στο άρθρο 14 του κανονισμού (ΕΚ) αριθ. 1/2004. Οι επιλέξιμες δαπάνες που καλύπτει το καθεστώς ενισχύσεων είναι ιδίως τα έξοδα που σχετίζονται με τη διοργάνωση του προγράμματος κατάρτισης/επιμόρφωσης

Σχετικός(-οί) τομέας(-είς): Το καθεστώς εφαρμόζεται στο πλαίσιο της προσφοράς επαγγελματικής κατάρτισης/επιμόρφωσης σε πρόσωπα που πληρούν τις προϋποθέσεις από πλευράς δικαιωμάτων/υποχρεώσεων εκπαίδευσης και επαγγελματικής κατάρτισης/επιμόρφωσης βάσει του νόμου L 53/2003.

Ονομασία και διεύθυνση της χορηγούσας αρχής:

Regione Veneto Segreteria Formazione e Lavoro Direzione regionale Formazione Via G. Allegri n. 29 IT-30174 Mestre — Venezia (Italia)

Διεύθυνση στο Διαδίκτυο: www.regione.veneto.it /servizi alla persona/formazione e lavoro/formazione continua e permanente

Λοιπές πληροφορίες: Για άλλες πληροφορίες μπορείτε να απευθύνεστε στην εξής υπηρεσία:

Direzione Formazione

Τηλ.: (39) 412 79 50 30 — 50 29

Φαξ: (39) 412 79 50 85

(1) Η γνωστοποίηση βιολογικής καλλιέργειες είναι υποχρεωτική και υποβάλλεται στην Agence Bio.

(2) Contrat Territorial d'Exploitation/CTE, Conversion Agriculture Biologique/CAB.

(3) Contrat Agriculture Durable/CAD.

(4) Το ποσό θα επαληθευθεί με βάση το αντίγραφο της σύμβασης CTE/CAD/CAB.